Քլոյի Քարտաշեան

Քլոյի Ալեքսանտրա Քարտաշեան (, ), ամերիկահայ հեռատեսիլի դէմք: 2007 Հոկտեմբերին իր ընտանիքի անդամներուն հետ կը յայտնուի «Քարտաշեաններուն հետ քալելով» (անգլ.՝ Keeping Up with the Kardashians): Իրական կեանքէ առնուած պատառիկ, որու յաջողութենէն ետք կը ստեղծեն «Kourtney and Khloé Take Miami» եւ «Khloé & Lamar» իրական կեանքէ առնուած պատառիկները։ Ան իր քոյրերու՝ Քիմի եւ Քուրթնիի հետ ունի իր սեփական նորաձեւութեան վաճառանիշերը, ինչպէս նաեւ կը հրատարակէ գիրքեր: 

2012-ին դերասան Մարիօ Լոփեզի հետ կը վարէ «Իքս Ֆաքդոր» նախագիծի ամերիկեան տարբերակի երկրորդ եթերաշրջանը:

2009-ին կ'ամուսնանայ ամերակացի պասքէթպոլիստ Լամար Օդոմի հետ, սակայն անոնք կ'ամուսնալուծուին 2013-ին: 2015 Ապրիլին ան իր քրոջ՝ Քիմի հետ կ'այցելէ Հայաստան:

 Վաղ Կեանքը 
Քլոյի Քարտաշեան ծնած է 27 Յունիս 1984-ին Գալիֆորնիա նահանգի Լոս Անճելըս քաղաքին մէջ, իրաւաբան Ռոպըրթ Քարտաշեանի եւ հեռատեսիլի դէմք Քրիս Ճէնըրի ընտանիքին մէջ։ Հօրը կողմէ ան ունի հայկական արմատներ, իսկ մօրը կողմէ՝ հոլանտական եւ անգլիական արմատներ։ Քլոյիի մայրը Ռոպերթ Քարտաշեանէն բաժնուած է 1991-ին եւ ամուսնացած է Պրուս Ճէննըրի հետ։ Ռոպերթ Քարտաշեան մահացած է 30 Սեպտեմբեր 2003-ին: Քլոյին ունի երկու քոյր՝ Քիմը եւ Քուրթնին եւ մէկ եղբայր Ռոպը ։ Ան նաեւ ունի երկու խորթ քոյրեր՝ Քայլի եւ Քենտըլ Ճեննըրները ։

 Ասպարէզ 

2007 Հոկտեմբերին E! հեռատեսիլի ընկերութիւնը կը սկսի «Քարտաշեաններուն հետ քալելով» (անգլ.՝ Keeping Up with the Kardashians) ցուցադրութիւնը: Հեռատեսիլի այս ցուցադրութիւնը կը յաջողի եւ ապագային կ'ունենայ բազմաթիւ եթերաշրջաններ:

«Քարտաշեաններուն հետ քալելով» յաջողելէ ետք E! հեռատեսիլի ընկերութիւնը կը սկսի նաեւ «Kourtney and Khloé Take Miami» ցուցադրութիւնը, որ առաջին անգամ կը ցուցադրուի 2009 Օգոստոսին: Նոյն տարին Քայլին եւ Քլոյին Մայամիի մէջ կը բանան իրենց «D-A-S-H» անուանումը կրող հագուստի խանութը։մինի|ձախից|Քլոյի Քարտաշեան2010 Նոյեմբերին Քարտաշեան քոյրերը կը հրապարակեն իրենց «Kardashian Konfidential» գիրքը, իսկ 2011-ին իրենց առաջին վէպը, որ կը կրէ «Dollhouse» անունը: 2012 Հոկտեմբերին յայտնի կը դառնայ թէ Քլոյի եւ Մարիօ Լոփեզ պիտի վարեն ամերիկեան «Իքս ֆաքդոր» նախագծի երկրորդ եթերաշրջանըKhloé Kardashian, Mario Lopez 'sign X Factor hosting deals'։ 2014 Յուլիսին ան կը նկարահանուի Ֆրենչ Մոնթանայի «Don't Panic» երգի տեսահոլովակին մէջ:

2015 Նոյեմբերին վաճառքի դրուեցաւ Քլոյիի «Strong Looks Better Naked» գիրքը։ 2016 Յունուարին ան FYI հեռատեսիլի ալիքի եթերով սկսաւ վարել «Գոգտէյլներ Քլոյիի հետ» (անգլ.՝ Cocktails with Khloé) հաղորդումը, բայց հեռարձակումը դադրեցաւ նոյն տարուան Ապրիլին։

 Անձնական կեանք 

2014-ին Քլոյի հանդիպած է Ֆրենչ Մոնթանայի, սակայն անոնք բաժնուեցան նոյն տարուան Սեպտեմբերին։ 2015 թուականէն մինչեւ 2016 Փետրուարը ան կը հանդիպէր պասքէթպոլիստ Ճէյմզ Հարտընի հետ։

Տես նաեւ
 Հայերը Ամերիկայի Միացեալ Նահանգներուն մէջ

 Ծանօթագրութիւններ